ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
టైర్ల ఉత్పత్తిదారులకు వాణిజ్యం, పరిశ్రమల మంత్రిత్వ శాఖ తాజా మార్గదర్శకాలు
దేశీయ విక్రయాలు, ఎగుమతుల కోసం టైర్ల ఉత్పత్తిలో పెరుగుదలకు డిమాండ్ను భారతీయ టైర్ల పరిశ్రమ వీక్షిస్తోంది. పెరుగుతున్న వాహనాల యాజమాన్యం టైర్ల పరిశ్రమకు తోడ్పడుతోంది. పారిశ్రామికీకరణ, పెరుగుతున్న చలనగతి కారణంగా ట్రక్కుల, బస్సుల టైర్లకు కూడా డిమాండ్ పెరుగుతోంది. పరిశోధన, అభివృద్ధి , ఆధునిక, పర్యావరణ అనుకూల టైర్లను ప్రారంభించడం కూడా టైర్ల మార్కెట్ వృద్ధికి తోడ్పడనుంది.
ప్రస్తుతం, డైరెక్టొరేట్ జనరల్ ఆఫ్ ఫారిన్ ట్రేడ్  12-06-2020న జారీ చేసిన నోటిఫికేషన్ నెం. 12/ 2015- 2000 ప్రకారం, కొత్త న్యుమాటిక్  టైర్లను నియంత్రిత వర్గం కింద ఉంచినందువల్ల దిగుమతిదారులు పైన పేర్కొన్న నోటిఫికేషన్ కింద కవర్ చేసిన టైర్ల దిగుమతి కోసం దిగుమతి లైసెన్స్కు దరఖాస్తు చేసుకోవలసి ఉంటుంది.
భారత్లో టైర్ల పరిశ్రమ మొత్తం వృద్ధిలోకి పరిగణనలోకి తీసుకుని, వాణిజ్య, పరిశ్రమల మంత్రిత్వ శాఖ భారత్లో టైర్లను ఉత్పత్తి చేసేందుకు బ్రౌన్ ఫీల్డ్ లేదా గ్రీన్ ఫీల్డ్ ప్రాజెక్టులలో పెట్టుబడులు పెట్టేందుకు కట్టుబడి ఉండడం కోసం, నియంత్రిత జాబితా కింద ఉండడం వంటి నూతన మార్గదర్శకాలను టైర్ల ఉత్పత్తి దారులకు ప్రతిపాదించింది. సంబంధిత పరిశ్రమలు, అంతర్గత వాణిజ్య ప్రోత్సాహక విభాగం లో సంబంధిత డివిజన్లో నిర్ధిష్ట వివరాలు అందుబాటులో ఉన్నాయి.
రక్షణ మంత్రిత్వ శాఖ
‘హ్యూమన్ ఫ్యాక్టర్స్ ఇంజనీరింగ్ ఇన్ మిలిటరీ ప్లాట్ఫారమ్’ అనే అంశంపై డిఆర్డిఓ ఏర్పాటు చేసిన రెండు రోజుల వర్క్షాప్ను ప్రారంభించిన చీఫ్ ఆఫ్ డిఫెన్స్ స్టాఫ్
సైనికులకు అనుకూలమైన స్వదేశీ ఆయుధాలను తయారు చేసేందుకు అవసరాలు డిజైన్ల దశలో హెచ్ఎఫ్ఈని పొందుపరచాలి: జనరల్ అనిల్ చౌహాన్
'హ్యూమన్ ఫ్యాక్టర్స్ ఇంజనీరింగ్ ఇన్ మిలిటరీ ప్లాట్ఫారమ్' అనే అంశంపై ఏర్పాటైన రెండు రోజుల వర్క్షాప్ను చీఫ్ ఆఫ్ డిఫెన్స్ స్టాఫ్ జనరల్ అనిల్ చౌహాన్ 2023 మార్చి 15న న్యూఢిల్లీలో ప్రారంభించారు. డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్  కి అనుబంధంగా పనిచేస్తున్న డిఫెన్స్ ఇన్స్టిట్యూట్ ఆఫ్ ఫిజియాలజీ అండ్ అలైడ్ సైన్సెస్  ఈ వర్క్షాప్ను నిర్వహించింది.
‘ఆత్మనిర్భర్ భారత్’ లక్ష్యాన్ని చేరుకోవడానికి రక్షణ రంగంలో హ్యూమన్ ఫ్యాక్టర్స్ ఇంజనీరింగ్ ని శాస్త్రీయంగా అమలు చేయడం కోసం అనుసరించవలసిన ప్రణాళిక, విధానాలు రూపొందించడం లక్ష్యంగా ఈ వర్క్షాప్ ఏర్పాటయింది. రక్షణ రంగంలో మానవ వనరులు, మానవ సామర్థ్యాలను సమర్థవంతంగా, సురక్షితంగా ఉపయోగించుకోవడం ఈ అంశంలో ఉన్న పరిమితులను గుర్తించి దీనికి అనుగుణంగా సాధనాలు, వ్యవస్థల రూపకల్పనకు హ్యూమన్ ఫ్యాక్టర్స్ ఇంజనీరింగ్ ఉపయోగపడుతుంది.
రక్షణ రంగం అవసరాలు గుర్తించి స్వదేశీ సాంకేతిక పరిజ్ఞానం ఉపయోగించి అవసరమైన పరికరాలు, వ్యవస్థలు అభివృద్ధి చేయడానికి డిజైన్ల దశలో హ్యూమన్ ఫ్యాక్టర్స్ ఇంజనీరింగ్ ని ఉపయోగించాలని చీఫ్ ఆఫ్ డిఫెన్స్ స్టాఫ్ జనరల్ అనిల్ చౌహాన్ చెప్పారు. సుదీర్ఘ యుద్ధాలు, స్వల్ప వ్యవధి ప్రత్యేక కార్యకలాపాలను దృష్టిలో ఉంచుకుని అన్ని రక్షణ వ్యవస్థల సహకారంతో హ్యూమన్ ఫ్యాక్టర్స్ ఇంజనీరింగ్ అమలు చేయడం కోసం సమగ్ర ద్వారా విధానం , వ్యవస్థలను రూపొందించాలని ఆయన పిలుపునిచ్చారు.
డిఆర్డిఓ చైర్మన్, రక్షణ రంగ పరిశోధన, అభివృద్ధి శాఖ కార్యదర్శి డాక్టర్ సమీర్ వి కామత్ మాట్లాడుతూ ఉత్పత్తి, అభివృద్ధి కార్యక్రమాల్లో హెచ్ఎఫ్ఇని అమలు చేయడానికి డిఆర్డిఓ తీసుకున్న కార్యక్రమాలను వివరించారు. కేవలం భారతీయ సైనికుల వినియోగం కోసం మాత్రమే కాకుండా ఎగుమతి చేయడానికి వీలుగా ఉత్పత్తులు జరుగుతాయన్నారు. ఆర్టిఫిషియల్ ఇంటెలిజెన్స్, రక్షణ పరికరాలకు స్వయంప్రతిపత్తి కల్పించడానికి చర్యలు అమలు జరుగుతున్న సమయంలో హ్యూమన్ ఫ్యాక్టర్స్ ఇంజనీరింగ్ కీలక పాత్ర పోషిస్తుందని చెప్పారు.
భవిష్యత్ రక్షణ సాంకేతికతలపై పనిచేస్తున్నడిఆర్డిఓ డైరెక్టర్ జనరల్స్, డిఆర్డిఓ ప్రధాన కార్యాలయం, ప్రయోగశాలలకు చెందిన డైరెక్టర్లు, సీనియర్ శాస్త్రవేత్తలు; స్ట్రాటజిక్ ప్లానింగ్, ఆర్మీ డిజైన్ బ్యూరో, ఆర్మర్డ్ కార్ప్స్, ఇన్ఫాంట్రీ, వార్షిప్ డిజైన్ బ్యూరో, ఇండియన్ ఎయిర్ ఫోర్స్ ప్రతినిధులు, రక్షణ పరిశ్రమలు, డిఫెన్స్ పిఎస్యుల సీనియర్ అధికారులు వర్క్షాప్కు హాజరవుతున్నారు.
విద్యుత్తు మంత్రిత్వ శాఖ
ప్రమాదాలు జరిగే అవకాశం ఉన్న జల విద్యుత్ ఉత్పత్తి ప్రాజెక్టులు/ కేంద్రాలలో ముందస్తు హెచ్చరిక వ్యవస్థ అభివృద్ధి, అమలు కోసం రక్షణ పరిశోధన అభివృద్ధి సంస్థతో అవగాహన ఒప్పందం కుదుర్చుకున్న ఇంధన మంత్రిత్వ శాఖ
1. అవగాహన ఒప్పందం పై సంతకం చేసిన ఇంధన మంత్రిత్వ శాఖ కార్యదర్శి శ్రీ అలోక్ కుమార్, రక్షణ శాఖ కార్యదర్శి , డిఆర్డిఓ చైర్మన్ డాక్టర్ సమీర్ వి కామత్
2. హిమపాతం, కొండచరియలు, హిమానీనదాలు, హిమ నదీ సరస్సులు మరియు ఇతర ప్రకృతి వైపరీత్యాలు సంభవించిన సమయంలో జరిగే నష్టాల నివారణకు అమలు చేయాల్సిన చర్యలపై విద్యుత్ మంత్రిత్వ శాఖ మరియు డిఆర్డిఓ సంయుక్తంగా పనిచేస్తాయి.
3. కొండ ప్రాంతాల్లో ఉన్న జల విద్యుత్ ప్రాజెక్టులు/ విద్యుత్ కేంద్రాల్లో సమగ్ర ముందస్తు హెచ్చరిక వ్యవస్థను అభివృద్ధి చేయడానికి కూడా డిఆర్డిఓ యొక్క నైపుణ్యం ఉపయోగించబడుతుంది.
...
జల విద్యుత్ ప్రాజెక్టులు/ విద్యుత్ కేంద్రాలలో ముందస్తు హెచ్చరిక వ్యవస్థను అమలు చేయడానికి రక్షణ మంత్రిత్వ శాఖకు చెందిన డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్  తో విద్యుత్ మంత్రిత్వ శాఖ ఈ రోజు అవగాహన ఒప్పందం కుదుర్చుకుంది. ఈ ఎంఒయు పై విద్యుత్ మంత్రిత్వ శాఖ కార్యదర్శి షి అలోక్ కుమార్, రక్షణ శాఖ కార్యదర్శి , డిఆర్డిఓ చైర్మన్ డాక్టర్ సమీర్ వి కామత్ సంతకం చేశారు.
ఒప్పందం కింద హిమపాతం, కొండచరియలు, హిమానీనదాలు, హిమనదీయ సరస్సులు మరియు ఇతర భౌగోళిక ప్రమాదాలకు వ్యతిరేకంగా తగిన ఉపశమన చర్యలను అభివృద్ధి చేయడానికి విద్యుత్ మంత్రిత్వ శాఖ మరియు డిఆర్డిఓ సంయుక్తంగా పనిచేస్తాయి. కొండ ప్రాంతాల్లో ఉన్న జల ప్రాజెక్టులు/ పవర్ స్టేషన్ల కోసం సమగ్ర ముందస్తు హెచ్చరిక వ్యవస్థను అభివృద్ధి చేయడానికి కూడా డిఆర్డిఓ నైపుణ్యం ఉపయోగించబడుతుంది. ఈ ఎంఒయు కింద సంబంధిత ప్రాజెక్ట్ డెవలపర్లు,డిఆర్డిఓ విస్తృత అవగాహనతో పనిచేసి ప్రత్యేక మరియు నిర్దిష్ట అభివృద్ధి పనులు అమలు చేయడం జరుగుతుంది.
కేంద్ర విద్యుత్ శాఖ మంత్రి శ్రీ ఆర్.కె.సింగ్ సూచనల మేరకు జల విద్యుత్ ప్రాజెక్టులు ముఖ్యంగా కొండ ప్రాంతం ఎగువ ప్రాంతాల్లో ఉన్న వాటిలో ముందస్తు హెచ్చరిక వ్యవస్థ  అమలు చేయడానికి విద్యుత్ మంత్రిత్వ శాఖ ఈ ఒప్పందం కుదుర్చుకుంది. విపత్తు పర్యవేక్షణ, ముందస్తు అంచనా, విపత్తు ప్రమాద మదింపు, కమ్యూనికేషన్ మరియు ప్రమాదకర ఘటనలకు ముందస్తుగా విపత్తుల ప్రమాదాలను తగ్గించడానికి సకాలంలో చర్య తీసుకోవడానికి సంసిద్ధత సమగ్ర వ్యవస్థగా ఈడబ్ల్యూఎస్ పనిచేస్తుంది. ఈడబ్ల్యూఎస్ అమలు కోసం సీఎస్ఐఆర్-ఎన్జీఆర్ఐ, ఐఎండీ, వీఐహెచ్ జీ, ఎన్ఆర్ఎస్సీ-ఇస్రోతో విద్యుత్ మంత్రిత్వ శాఖ ఇప్పటికే అవగాహన ఒప్పందం కుదుర్చుకుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 194.20 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 7.50 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,94,20,01,325
|
|
అందుబాటులోని నిల్వలు
|
|
7,50,06,120
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 194.20 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 7.50 కోట్లకు పైగా  డోసులు అందుబాటులో ఉన్నాయి.
వాణిజ్యం, పరిశ్రమల మంత్రిత్వ శాఖ
పరిశ్రమల అనుమతులు మరియు ఆమోదాలకు ఏక గవాక్ష విధానం
దేశంలో పరిశ్రమల అనుమతులు మరియు ఆమోదాల కోసం ఏక గవాక్ష విధానంను  ఏర్పాటు చేయడానికి కేంద్ర ప్రభుత్వం కృషి చేస్తోంది. భారతదేశంలో పెట్టుబడులు పెట్టడానికి అనేక ఐటీ ప్లాట్ఫాంలు ఉన్నాయి. భారత ప్రభుత్వం మరియు రాష్ట్రాల సింగిల్ విండో క్లియరెన్స్లు ఉన్నప్పటికీ.. పెట్టుబడిదారులు సమాచారాన్ని సేకరించడానికి మరియు వివిధ వాటాదారుల నుండి అనుమతులను పొందటానికి గాను పలు వేదికల్ని సందర్శించాల్సి వస్తోంది. ఈ సమస్యను పరిష్కరించడానికి గాను పెట్టుబడికి ముందు సలహాలు, ల్యాండ్ బ్యాంకులకు సంబంధించిన సమగ్ర సమాచారంతో సహా ఎండ్-టు-ఎండ్ ఫెసిలిటేషన్ సపోర్ట్లను అందించే కేంద్రీకృతమైన పెట్టుబడి క్లియరెన్స్ సెల్ను సృష్టించడం; మరియు కేంద్ర మరియు రాష్ట్ర స్థాయిలో ఆయా అనుమతులను సులభతరం చేయడం ప్రతిపాదించడమైంది. ఇది 2020-21 బడ్జెట్ ప్రకటన. భారతదేశంలో వ్యాపార కార్యకలాపాలను ప్రారంభించడానికి అవసరమైన అన్ని రకాల కేంద్ర మరియు రాష్ట్ర అనుమతులు / ఆమోదాలను పొందటానికి ఒక-స్టాప్ డిజిటల్ వేదికగా ఒక సెల్ ఏర్పాటు ప్రణాళిక చేయబడింది. ఇన్వెస్టిమెంట్ క్లియరెన్స్ సెల్ అనేది జాతీయ పోర్టల్. ఇది ప్రభుత్వంలోని వివిధ మంత్రిత్వ శాఖలు / విభాగాల క్లియరెన్స్ వ్యవస్థలను అనుసంధానిస్తుంది. భారతదేశం మరియు రాష్ట్ర ప్రభుత్వాలు ప్రస్తుతమున్న మంత్రిత్వ శాఖల ఐటీ పోర్టల్కు ఎలాంటి అంతరాయం లేకుండా మరియు ఒకే, ఏకీకృత దరఖాస్తు ఫారం కలిగి ఉంటాయి. ఇది పెట్టుబడిదారులు సమాచారాన్ని సేకరించడానికి మరియు వివిధ వాటాదారుల నుండి అనుమతులను పొందటానికి బహుళ ప్లాట్ఫారమ్లను / కార్యాలయాలను సందర్శించాల్సిన అవసరాన్ని తొలగిస్తుంది మరియు పెట్టుబడిదారులకు సమయానుసారంగా ఆమోదాలు మరియు నిజ సమయ స్థితి నవీకరణలను అందిస్తుంది. తమిళనాడుతో సహా అన్ని సంబంధిత రాష్ట్ర ప్రభుత్వాలు మరియు కేంద్ర మంత్రిత్వ శాఖలు / విభాగాలను సింగిల్ విండో క్లియరెన్స్ సిస్టమ్ పరిధిలోకి తేవడం జరిగింది. ఇంకా, ఇండస్ట్రియల్ ఇన్ఫర్మేషన్ సిస్టమ్  కింద జీఐఎస్ ఎనేబుల్డ్ ల్యాండ్ బ్యాంక్ అభివృద్ధి చేయడమైంది. ఆరు రాష్ట్రాలు హర్యానా, ఉత్తర ప్రదేశ్, తెలంగాణ, గుజరాత్, ఒడిషా, గోవా రాష్ట్రాల వ్యవస్థలను సమీకృతం చేసి ఈ ఏడాది ఆగస్టు 27న ప్రారంభించడమైంది. ఆయా రాష్ట్రాలు ఇప్పుడు ఆన్బోర్డులోకి చేర్చడమైంది. పెట్టుబడులను సులభతరం చేయడం, ఆవిష్కరణలను ప్రోత్సహించడం, తరగతి ఉత్పాదక మౌలిక సదుపాయాలలో మరింత ఉత్తమంగా నిర్మించడం, వ్యాపారం చేయడం కూడా సులభతరం చేయడం మరియు నైపుణ్య అభివృద్ధిని పెంచే లక్ష్యంతో ప్రభుత్వం మేక్ ఇన్ ఇండియా 2.0 కింద 27 రంగాలపై దృష్టి సారించింది. పరిశ్రమ మరియు అంతర్గత వాణిజ్య ప్రోత్సాహక శాఖ 15 ఉత్పాదక రంగాలకు కార్యాచరణ ప్రణాళికలను సమన్వయం చేస్తుండగా, వాణిజ్య శాఖ 12 సేవా రంగాలను సమన్వయం చేస్తోంది.
ఈ సమాచారాన్ని కేంద్ర వాణిజ్య, పరిశ్రమల శాఖ మంత్రి శ్రీ పియూష్ గోయల్ ఈ రోజు లోక్సభకు లిఖితపూర్వక సమాధానంలో తెలియజేశారు.
ప్రధాన మంత్రి కార్యాలయం
దీపావళి నాడు ప్రజల కుశుభాకాంక్షలు తెలిపిన ప్రధాన మంత్రి
దీపావళి సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
ప్రధాన మంత్రి ఒక ట్వీట్ లో –
మంగళప్రదమైనటువంటి దీపావళి ని పురస్కరించుకొని దేశ వాసుల కు ఇవే హృదయపూర్వక శుభాకాంక్షలు. ఈ వెలుగుల పండుగ మీ అందరి జీవనం లో సుఖాన్ని, సమృద్ధి ని మరియు సౌభాగ్యాన్ని పంచాలని నేను కోరుకొంటున్నాను.
ప్రతి ఒక్కరి కి చాలా సంతోషదాయకమైన దీపావళి అభినందన లు.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
మెడికల్ కళాశాలలకు సంబంధించిన సమాచారం
2014 నుంచి 157 మెడికల్ కాలేజీలకు అనుమతి
కేంద్ర ప్రాయోజిత పథకం  కింద "ప్రస్తుతం ఉన్న జిల్లా/రిఫరల్ ఆసుపత్రికి అనుబంధంగా కొత్త వైద్య కళాశాల స్థాపన" కోసం 2014 నుండి 157 వైద్య కళాశాలల ఏర్పాటుకు అనుమతించబడింది. ఈ మెడికల్ కాలేజీల్లో 157 నర్సింగ్ కాలేజీల ఏర్పాటును 2023-24 బడ్జెట్ ప్రసంగంలో ప్రకటించారు. రాష్ట్రాల వారీగా నర్సింగ్ కళాశాలలు క్రింది విధంగా ఉన్నాయి:
అండమాన్ & నికోబార్ దీవులు , అరుణాచల్ ప్రదేశ్ , ఆంధ్రప్రదేశ్ , అస్సాం , బీహార్ , ఛత్తీస్గఢ్ , గుజరాత్ , జార్ఖండ్ , జమ్మూ & కాశ్మీర్ , హిమాచల్ ప్రదేశ్ , హర్యానా , కర్ణాటక , లడఖ్ , మధ్యప్రదేశ్ , మహారాష్ట్ర  మణిపూర్ , మేఘాలయ , మిజోరం , నాగాలాండ్ , ఒడిశా , పంజాబ్ , రాజస్థాన్ , ఉత్తరాఖండ్ , ఉత్తరప్రదేశ్ , తమిళనాడు , పశ్చిమ బెంగాల్  సిక్కిం .
ఈ 157 నర్సింగ్ కళాశాలల స్థాపనకు నిధుల సరళి క్రింది విధంగా ఉంది:
నిష్పత్తి
కేంద్రం వాటా
రాష్ట్ర వాటా
రూ. కోట్లలో
|
|
కళాశాలల సంఖ్య
|
|
నిష్పత్తి
|
|
కేంద్రం వాటా
|
|
రాష్ట్ర వాటా
|
|
మొత్తం
|
|
లేజిస్లేషన్ లేని కేంద్ర పాలిత ప్రాంతాలు:
2x10 = 20
|
|
100%
|
|
10x2=20
|
|
0
|
|
20
|
|
ఈశాన్య/ప్రత్యేక కేటగిరీ రాష్ట్రాలు:: 22x10 = 220
|
|
90:10
|
|
22x9=198
|
|
22x1 = 22
|
|
220
|
|
ఇతర రాష్ట్రాలు: 133x10 = 1330
|
|
60:40
|
|
133x6= 798
|
|
133x4 = 532
|
|
1330
రక్షణ మంత్రిత్వ శాఖ
మౌలిక వసతుల నిర్వహణ కోసం కొత్త సాఫ్ట్వేర్ను ఆవిష్కరించిన సైన్యం
భారత సైనిక కేంద్రాల్లోని స్వాతంత్రోద్యమ కాలం నాటి వసతి భవనాల స్థానంలో భారీ నిర్మాణాలకు ప్రణాళిక రచించిన తరుణంలో, మౌలిక వసతుల అభివృద్ధికి అధిక ప్రాధాన్యం ఏర్పడింది. ఈ ప్రక్రియ మొత్తం గజిబిజిగా, కాలహరణతో, అనేక సంస్థలతో ముడిపడి ఉంటుంది. జనాభా పెరుగుదల కారణంగా నివాస ప్రాంతాలు సైనిక కేంద్రాల సమీపాలకు విస్తరించడంతో భూమి కూడా అరుదైన వనరుగా మారింది. మౌలిక సదుపాయాల వృద్ధి, నిర్వహణ, భూమి లభ్యత నిర్ధరణ, ప్రణాళికల రచన, పర్యవేక్షణ, పర్యావరణ పరిరక్షణ, త్రైమాసిక విధానాలు వంటివన్నీ మనుషుల చేతుల మీదుగా జరుగుతున్నాయి. దీనివల్ల కాలహరణతోపాటు సమర్థత కూడా తగ్గుతుంది.
ఆటోమేషన్తోనే సంబంధిత వర్గాల్లో మార్పు, సమర్థత, పారదర్శకత, బాధ్యత పెరుగుతాయని గ్రహించి, "ఇన్ఫ్రాస్ట్రక్చర్ మేనేజ్మెంట్ సిస్టం"  పేరిట కొత్త సాఫ్ట్వేర్ను భారత సైన్యం రూపొందించింది. దీనిని, సైనిక కమాండర్ల కాన్ఫరెన్స్ సందర్భంగా, సైనికాధిపతి జనరల్ ఎం.ఎం.నవరణె ఆవిష్కరించారు.
కొత్త సాఫ్ట్వేర్ పరిధిలోకి ఈ క్రింది అంశాలు వస్తాయి:
• పనుల ప్రారంభం, జాబితా రూపకల్పన, ఎంవోడీ ఆమోదం ఆటోమేటిక్గా జరగడం
• పాలనామోదం, సీఎఫ్ఏ ద్వారా పర్యవేక్షణ అమలు
• సీఏవో పూల్ వసతి లభ్యత, ఖాళీకి ప్రణాళిక, పునఃకేటాయింపు, నిర్వహణ ఆటోమేటిక్గా జరగడం
• వసతి కేటాయింపు ఆమోదం/చిన్నారుల విద్య, ప్రత్యేక అవసరాలుగల పిల్లలు, యుద్ధ/భౌతిక క్షతగాత్రుల కోసం పొడిగింపు
• అత్యవసర మూసివేత సహా కంటోన్మెంట్ రహదారుల నిర్వహణ
• భూమి, పనులు, త్రైమాసిక విధానాలు ఆన్లైన్లో లభ్యమయ్యేలా చూడడం
• భూ ఆక్రమణలు, పాత గ్రాంట్ బంగ్లాలు, వీఐపీల సిఫారసులు, భూ బదిలీ/మార్పిడిపై పర్యవేక్షణ
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
సైబర్ సెక్యూరిటీ విన్యాసం“పవర్ఎక్స్-2022” సంయుక్తంగా నిర్వహించిన సీఈఆర్టీ-ఇన్, పవర్-సీఎస్ఐఆర్టీ
“ ఐటీ & ఓటీ మౌలిక సదుపాయాలలో సైబర్ ప్రేరిత అంతరాయాల నుంచి రక్షించడం” అనే ఇతివృత్తంతో నిర్వహణ
ఇండియన్ కంప్యూటర్ ఎమర్జెన్సీ రెస్పాన్స్ టీమ్  పవర్-సీఎస్ఐఆర్టీల సహకారంతో (విద్యుత్ రంగంలోని
కంప్యూటర్ సెక్యూరిటీ ఇన్సిడెంట్ రెస్పాన్స్ టీమ్లు) 193 ఆహ్వానించబడిన పవర్ సెక్టార్ సంస్థల కోసం సైబర్ సెక్యూరిటీ
విన్యాసం “పవర్ఎక్స్”ని విజయవంతంగా నిర్వహించారు . ఎక్సర్సైజ్ ప్లానర్ టీమ్ ఆఫ్ పవర్-సీఎస్ఐఆర్టీల అధికారులు ఈ విన్యాసం నిర్వహించిన రోజున సీఈఆర్టీ-ఇన్ టీమ్తో పాటు కార్యక్రమం సమన్వయకర్తలుగా పనిచేశారు. ఐటీ & ఓటీ మౌలిక సదుపాయాలలో సైబర్ ప్రేరిత సైబర్ సంఘటనను గుర్తించడం, విశ్లేషించడం మరియు ప్రతిస్పందించడం" అనే లక్ష్యంతో ఈ కార్యక్రమాన్ని నిర్వహించారు. ఐటీ & ఓటీ మౌలిక సదుపాయాలలో సైబర్ ప్రేరిత అంతరాయాన్ని రక్షించడం” అనే ఇతివృత్తంతో ఈ కార్యక్రమం నిర్వహించారు. “పవర్ఎక్స్” విన్యాసం సీఈఆర్టీ-ఇన్ దాని ఎక్స్ర్సైజ్ అనుకరణ వేదికపై హోస్ట్ చేయబడింది. వివిధ పవర్ సెక్టార్ యుటిలిటీస్ నుండి దాదాపు 350+ అధికారులు ఈ కార్యక్రమంలో పాల్గొన్నారు. “పవర్ఎక్స్” విన్యాసం దాని లక్ష్యాలను చేరుకోవడంలో విజయవంతమైంది. సైబర్ భద్రతా సంఘటనలు తెలుసుకోవడానికి, అభ్యాసం చేయడానికి మరియు ప్రతిస్పందించడానికి పాల్గొనేవారికి సహాయపడింది.
పౌర విమానయాన మంత్రిత్వ శాఖ
'అవసర్' ద్వారా స్థానిక కళాకారులు మరియు ఉత్పత్తులను ప్రోత్సహించడానికి ఏఏఐ విమానాశ్రయాలు స్వయం- సహాయక బృందాలకు వేదికను అందిస్తాయి.
స్థానిక ఉత్పత్తులను ప్రదర్శించే అవకాశాన్ని స్వయం సహాయక బృందాలకు అందించడానికి 'అవసర్' పథకం
మహిళలు, కళాకారులు మరియు హస్తకళాకారుల ప్రతిభను ప్రోత్సహించడానికి, వారికి సరైన అవకాశాలను అందించాలనే ప్రధాన మంత్రి శ్రీ నరేంద్ర మోదీ దృష్టికి అనుగుణంగా, తమ ప్రాంతంలోని స్వీయ-నిర్మిత ఉత్పత్తులను విక్రయించడం/ప్రదర్శించడం కోసం దాని విమానాశ్రయాలలో ఎయిర్పోర్ట్ అథారిటీ ఆఫ్ ఇండియా  స్వయం సహాయక బృందాలకు  స్థలాన్ని కేటాయించడానికి చొరవ తీసుకుంది.
ఏఏఐ చొరవ అయిన "అవసర్"  కింద, స్వయం సమృద్ధి మరియు స్వావలంబన కొరకు తమ కుటుంబాలను క్రియాత్మకంగా సమర్థవంతమైన స్వయం-ఆర్జించిన గ్రూపులుగా మార్చడానికి నిరుపేదలకు సహాయపడే అవకాశం కల్పించబడింది. ఈ పథకం కింద ప్రతి ఏఏఐ నిర్వహించే విమానాశ్రయంలో 100-200 చదరపు అడుగుల విస్తీర్ణాన్ని కేటాయించారు. స్వయం సహాయక బృందాలకు 15 రోజుల పాటు టర్న్ ఆన్ ఆధారిత స్థలాన్ని కేటాయిస్తున్నారు. చెన్నై, అగర్తలా, డెహ్రాడూన్, కుషినగర్, ఉదయపూర్ మరియు అమృత్ సర్ ఎయిర్ పోర్ట్ ల్లో ఇప్పటికే కొన్ని అవుట్ లెట్ లు ప్రారంభించబడ్డాయి, దీనిలో స్థానిక మహిళలచే ఆపరేట్ చేయబడే స్వయం సహాయక సంఘాలు, పఫ్డ్ రైస్, ప్యాకేజ్డ్ పాపడ్, ఊరగాయలు, వెదురు ఆధారిత లేడీస్ బ్యాగ్/బాటిల్/ల్యాంప్ సెట్ లు, స్థానిక కళాఖండాలు, సంప్రదాయ క్రాఫ్ట్, నేచురల్ డైస్, ఎంబ్రాయిడరీ మరియు స్వదేశీ నేత వంటి స్వదేశీ నేతలను ఎయిర్ ట్రావెలర్ లకు సమకాలీన డిజైన్ తో ప్రదర్శించి, మార్కెటింగ్ చేస్తున్నాయి.
రాంచీ, కోల్కతా, వారణాసి, ఇండోర్, భోపాల్, వడోదర, రాంచీ, బెలగావి, మదురై, కోయంబత్తూర్, కాలికట్, సూరత్, భువనేశ్వర్, రాయ్పూర్, సిల్చార్, దిబ్రూగర్ మరియు జోర్హాట్ వంటి స్వయం సహాయక బృందాలకు రాష్ట్ర ప్రభుత్వాల సమన్వయంతో మరిన్ని ఏఏఐ విమానాశ్రయాలు స్థలాన్ని కేటాయించే ప్రక్రియలో ఉన్నాయి.
స్వయం సహాయక బృందాలు చిన్న మరియు గ్రామీణ సంఘాలను జీవనోపాధి నుండి సుస్థిరత వైపుకు తరలించడానికి సాధికారత కోసం భారతదేశం యొక్క అత్యంత శక్తివంతమైన మార్గాలు. స్వయం సహాయక సంఘాలను బలోపేతం చేసేందుకు ప్రభుత్వం నిరంతరం వాతావరణాన్ని సృష్టిస్తోంది. ఇటువంటి అనేక సమూహాలు అద్భుతమైన నిర్మాతలు, స్థానిక కళలు, క్రాఫ్ట్, వినియోగదారుల నుండి డిమాండ్తో ఉపయోగకరమైన మరియు నాణ్యమైన ఉత్పత్తుల సృష్టికర్తలు మరియు వారి ఉత్పత్తులను ప్రదర్శించడానికి వారికి అవకాశం మరియు స్థలం అవసరం. ఏఏఐ విమానాశ్రయాలలో స్థలాన్ని కేటాయించడం ద్వారా ఎస్.ఎచ్.జి లను బలోపేతం చేసే చొరవ ఈ చిన్న సమూహాలకు భారీ దృశ్యమానతను అందిస్తుంది మరియు వారి ఉత్పత్తులను విస్తృత వర్ణపటంలో ప్రచారం చేయడానికి/మార్కెట్ చేయడానికి, ఎక్కువ జనాభాకు చేరువయ్యేలా వారిని సిద్ధం చేస్తుంది.
స్వయం సహాయక బృందాల నుండి దరఖాస్తులు ఏఏఐ పోర్టల్ లో స్వయం సహాయక సంఘాలు ఉన్న నిర్దిష్ట రాష్ట్రంలోని విమానాశ్రయంలో కేటాయింపు కోసం స్వీకరించబడతాయి. ఆసక్తిగల ఎస్.ఎచ్.జి లు ఏఏఐ పోర్టల్ ద్వారా దరఖాస్తు చేసుకోవాలి - https://www.aai.aero/en/node/add/shg-user-detail
ఏఏఐ చెన్నై విమానాశ్రయంలో ఎస్.ఎచ్.జి అవుట్లెట్
డెహ్రాడూన్ విమానాశ్రయంలో ఎస్.ఎచ్.జి అవుట్లెట్
అగర్తల విమానాశ్రయంలో ఎస్.ఎచ్.జి
ఉదయపూర్ విమానాశ్రయంలో ఎస్.ఎచ్.జి అవుట్లెట్
(Visitor Counter : 116
ఆరోగ్య, కుటుంబ సంక్షేమ మంత్రిత్వ శాఖ
187.46 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 2.61 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 15,079
గత 24 గంటల్లో నమోదయిన కొత్త కేసులు 2,527
ప్రస్తుత రికవరీ రేటు 98.75%
వారపు పాజిటివిటీ రేటు 0.50%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 187.46 కోట్ల  డోసులను టీకా కార్యక్రమం అధిగమించింది. 2,29,79,714 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 2.61 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు. వీరికి ఇప్పటివరకు 3,10,701 ముందు జాగ్రత్త టీకాలు అందించారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10404669
|
|
రెండో డోసు
|
|
10011428
|
|
ముందు జాగ్రత్త డోసు
|
|
4677062
|
|
ఫ్రంట్లైన్ సిబ్బంది
|
|
మొదటి డోసు
|
|
18414845
|
|
రెండో డోసు
|
|
17531023
|
|
ముందు జాగ్రత్త డోసు
|
|
7302706
|
|
12-14 ఏళ్ల వారు
|
|
మొదటి డోసు
|
|
26195248
|
|
రెండో డోసు
|
|
2344222
|
|
15-18 ఏళ్ల వారు
|
|
మొదటి డోసు
|
|
58094473
|
|
రెండో డోసు
|
|
41179707
|
|
18-44 ఏళ్ల వారు
|
|
మొదటి డోసు
|
|
555446538
|
|
రెండో డోసు
|
|
475009338
|
|
ముందు జాగ్రత్త డోసు
|
|
65670
|
|
45-59 ఏళ్ల వారు
|
|
మొదటి డోసు
|
|
202877959
|
|
రెండో డోసు
|
|
187274923
|
|
ముందు జాగ్రత్త డోసు
|
|
245031
|
|
60 ఏళ్లు పైబడినవారు
|
|
మొదటి డోసు
|
|
126834923
|
|
రెండో డోసు
|
|
116662918
|
|
ముందు జాగ్రత్త డోసు
|
|
14099853
|
|
ముందు జాగ్రత్త డోసులు
|
|
2,63,90,322
|
|
మొత్తం డోసులు
|
|
1,87,46,72,536
దేశవ్యాప్త క్రియాశీల కేసుల సంఖ్య 15,079. మొత్తం పాజిటివ్ కేసుల్లో ఇది 0.04 శాతం.
భారతదేశ రికవరీ రేటు 98.75 శాతంగా ఉంది. గత 24 గంటల్లో 1,656 మంది రోగులు కోలుకున్నారు. దీంతో, కోలుకున్న రోగుల సంఖ్య  4,25,17,724 కి పెరిగింది.
గత 24 గంటల్లో 2,527 కొత్త కేసులు నమోదయ్యాయి.
గత 24 గంటల్లో మొత్తం 4,55,179 పరీక్షలు చేశారు. దేశవ్యాప్తంగా ఇప్పటివరకు 83.42 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.50 శాతంగా, రోజువారీ పాజిటివిటీ రేటు 0.56 శాతంగా నమోదయ్యాయి.
రక్షణ మంత్రిత్వ శాఖ
24వ కార్గిల్ విజయ దివస్ సందర్భంగా త్రివిధ దళాల మహిళా సైనికులతో న్యూదిల్లీ నుండి ద్రాస్ వరకు మోటార్సైకిల్ ర్యాలీ ప్రారంభించిన భారత సైన్యం
1999 కార్గిల్ యుద్ధంలో పాకిస్థాన్పై విజయం సాధించి 24 ఏళ్లయిన సందర్భాన్ని స్మరించుకుని, మహిళల అసమాన స్ఫూర్తి చాటేందుకు దిల్లీలోని జాతీయ యుద్ధ స్మారకం నుంచి ద్రాస్లోని కార్గిల్ యుద్ధ స్మారకం వరకు త్రివిధ దళాల 'నారీ సశక్తికరణ్ మహిళా మోటార్సైకిల్ ర్యాలీ'ని భారత సైన్యం ప్రారంభించింది. ఆర్మీ స్టాఫ్ చీఫ్ జనరల్ మనోజ్ పాండే ఇవాళ ర్యాలీని ప్రారంభించారు. సైనికుల భార్యల సంక్షేమ సంఘం అధ్యక్షురాలు శ్రీమతి అర్చన పాండే కూడా ఈ కార్యక్రమంలో పాల్గొన్నారు. టీవీఎస్ మోటార్ కంపెనీ వ్యాపార  విభాగాధిపతి, ఇతర ప్రాయోజిత సంస్థల ప్రతినిధులు, సైనిక, పౌర ప్రముఖులు కూడా హాజరయ్యారు. వేదిక వద్దకు పెద్ద సంఖ్యలో వచ్చిన ప్రజలు ర్యాలీలో పాల్గొనే సభ్యులను ఉత్సాహపరిచారు.
25 మంది సభ్యుల త్రివిధ దళాల బృందంలో ఇద్దరు వీర్ నారీలు ఉన్నారు. వారిలో ఒకరు ఇప్పటికీ విధుల్లో ఉన్నారు. 10 మంది సైనిక మహిళా అధికారులు, భారత వైమానిక దళం & నౌకాదళం నుంచి ఒక్కొక్క మహిళా అధికారి, సైన్యం నుంచి ముగ్గురు మహిళా సైనికులు, ఎనిమిది మంది సాయుధ దళాల సిబ్బంది జీవిత భాగస్వాములు ర్యాలీలో పాల్గొంటున్నారు. కార్గిల్ యుద్ధంలో సాయుధ దళాల విజయాన్ని ఈ బృందం వేడుకలా జరుపుతుంది, దేశ సేవలో ప్రాణత్యాగం చేసిన సైనికులకు నివాళులు అర్పిస్తుంది. ఈ ర్యాలీ మొత్తం 1000 కిలోమీటర్ల దూరం సాగుతుంది. హరియాణా, పంజాబ్ మైదాన ప్రాంతాలు, జమ్ము&కశ్మీర్, లడఖ్లోని ఎత్తైన పర్వత మార్గాల గుండా యాత్ర సాగి, ఈ నెల 25న ద్రాస్లోని కార్గిల్ యుద్ధ స్మారకం వద్దకు చేరుకుంటుంది. ర్యాలీలో భాగంగా, ఎన్సీసీ క్యాడెట్లు, వివిధ పాఠశాలలు/కళాశాలల విద్యార్థులతో వీర్ నారీలతో బృంద సభ్యులు సంభాషిస్తారు. ఈ ర్యాలీ కోసం టీవీఎస్ మోటార్ కంపెనీతో భారత సైన్యం ఒప్పందం కుదుర్చుకుంది. ర్యాలీలో పాల్గొనేవాళ్లు టీవీఎస్ రోనిన్ మోటార్ సైకిళ్ల మీద ప్రయాణిస్తారు.
సవాళ్లతో కూడిన ప్రయాణాన్ని చేపట్టినందుకు మొత్తం బృందాన్ని ఆర్మీ స్టాఫ్ చీఫ్ జనరల్ మనోజ్ పాండే అభినందించారు. దృఢ సంకల్పం, మహిళా శక్తి, జాతి నిర్మాణంలో మహిళలు పోషించే కీలక పాత్రను ఈ ర్యాలీ ప్రతిబింబిస్తుందని చెప్పారు.
ఆరోగ్య, కుటుంబ సంక్షేమ మంత్రిత్వ శాఖ
115.23 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 72.94 లక్షలకు పైగా డోసులు నిర్వహణ
98.28 శాతానికి చేరిన రికవరీ రేటు
గత 24 గంటల్లో 11,106 కొత్త కేసులు నమోదు
క్రియాశీల కేసుల సంఖ్య 1,26,620
వారపు పాజిటివిటీ రేటు  గత 56 రోజులుగా 2 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 72,94,864 డోసులతో కలిపి, 115.23 కోట్ల డోసులను  టీకా కార్యక్రమం అధిగమించింది. 1,18,39,293 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,81,645
|
|
రెండో డోసు
|
|
93,79,604
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,75,320
|
|
రెండో డోసు
|
|
1,62,71,064
|
|
18-44 ఏళ్ల వారు
|
|
మొదటి డోసు
|
|
43,90,36,993
|
|
రెండో డోసు
|
|
18,41,86,341
|
|
45-59 ఏళ్ల వారు
|
|
మొదటి డోసు
|
|
17,98,55,199
|
|
రెండో డోసు
|
|
10,90,02,159
|
|
60 ఏళ్లు పైబడినవారు
|
|
మొదటి డోసు
|
|
11,26,73,120
|
|
రెండో డోసు
|
|
7,31,87,913
|
|
మొత్తం
|
|
1,15,23,49,358
గత 24 గంటల్లో 12,789 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,38,97,921 కు పెరిగింది.
దేశవ్యాప్త రికవరీ రేటు 98.28 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 145వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 11,106 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,26,620 వద్ద ఉన్నాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,38,699 పరీక్షలు చేశారు. దేశవ్యాప్తంగా ఇప్పటివరకు 62.93 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.92 శాతంగా ఉంది. గత 56 రోజులుగా 2 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.98 శాతంగా ఉంది. రోజువారీ పాజిటివిటీ రేటు గత 46 రోజులుగా 2 శాతం కంటే తక్కువగా, 81 రోజులుగా 3 శాతం కంటే తక్కువగా నమోదవుతోంది.